15. ΝΟΜΟΣ υπ’ αριθ.1596 της 21/24 Δεκ. 1950 Περί ιδρύσεως Εθνικού Εκπαιδευτηρίου Αναβρύτων. ΄Αρθρον 1. α΄) Επιτρέπεται εις το Εθνικόν ΄Ιδρυμα να ιδρύση εις την περιφέρειαν τέως Διοικήσεως Πρωτευούσης Πρότυπον Εκπαιδευτήριον υπό την επωνυμίαν «Εθνικόν Εκπαιδευτήριον Αναβρύτων» περιλαμβάνον προκαταρκτικόν Σχολείον αντιστοιχούν προς τας τρεις ανωτέρας τάξεις του εξαταξίου Δημοτικού Σχολείου (Δ΄, Ε΄ και ΣΤ΄) και πλήρες εξατάξιον Γυμνάσιον με τμήματα κλασικής και πρακτικής κατευθύνσεως. β΄) Εις περίπτωσιν καθ’ ην τα Δημόσια Σχολεία θέλουσιν οργανωθή κατ’ άλλον τρόπον, ανάλογος θα γίνη και η οργάνωσις του Εθνικού Εκπαιδευτηρίου Αναβρύτων. γ΄) Προς τελείαν διδασκαλίαν της Ελληνικής ή της Αγγλικής γλώσσης, ως οργάνων διδασκαλίας και διαπαιδαγωγήσεως των μαθητών, επιτρέπεται η εν τω Εθνικώ Εκπαιδευτηρίω Αναβρύτων λειτουργία προπαρασκευαστικών τινων ειδικών τάξεων εις ας θα κατατάσσωνται μαθηταί αγνοούντες ή μη επαρκώς γνωρίζοντες την ελληνικήν ή την αγγλικήν γλώσσαν ή και αμφοτέρας. Μετά δε την αποπεράτωσιν των τάξεων τούτων οι εις ταύτας φοιτήσαντες θα κατατάσσωνται επί τη βάσει των τυπικών προσόντων των και μετ’ ευδόκιμον, ενώπιον εξεταστικής επιτροπής, οριζομένης εκάστοτε υπό του Γενικού Διευθυντού του Εθνικού Εκπαιδευτηρίου Αναβρύτων, δοκιμασίαν εις τας τάξεις δι’ ας ήθελον κριθή ικανοί. ΄Αρθρον 2. α΄) Μαθηταί προερχόμενοι εκ Δημοσίων ή εξ ισοτίμων προς τα Δημόσια ανεγνωρισμένων σχολείων, κατατάσσονται εις την αντίστοιχον τάξιν μετ’ ευδόκιμον εξέτασιν ενώπιον εξεταστικής Επιτροπής οριζομένης εκάστοτε υπό του Γενικού Διευθυντού του Εθνικού Εκπαιδευτηρίου Αναβρύτων. β΄) Μαθηταί εξ ιδιωτικών Σχολών προερχόμενοι, προσερχόμενοι προς εγγραφήν ως κατ’ ιδίαν διδαχθέντες μαθήματα μιας τάξεως, κατατάσσονται εις την τάξιν δια την οποίαν ήθελον κριθή ικανοί μετ’ ευδόκιμον κατατακτήριον δοκιμασίαν διεξαγομένην ενώπιον του Γενικού Διευθυντού και του Συλλόγου των Καθηγητών του Εθνικού Εκπαιδευτηρίου Αναβρύτων, εις πάντα τα μαθήματα της τάξεως ης τα μαθήματα εδιδάχθησαν κατ’ οίκον συμφώνως προς τας κειμένας διατάξεις τας αφορώσας τας εξετάσεις προς κατάταξιν μαθητών κατ’ ιδίαν διδασκομένων εις Δημόσια Σχολεία. γ΄) Αι περί ποινών και αποδοχής των μαθητών προς εγγραφήν αποφάσεις του Εθνικού Εκπαιδευτηρίου Αναβρύτων είναι ανέκκλητοι. δ΄) Οι υπό του Εθνικού Εκπαιδευτηρίου Αναβρύτων εκδιδόμενοι τίτλοι σπουδών είναι ισότιμοι προς τους των αντιστοίχων Δημοσίων Σχολείων. ΄Αρθρ.3.-α)Εις το Εθνικόν Εκπαιδευτήριον Αναβρύτων επιτρέπεται παρέκκλισις από του ωρολογίου και αναλυτικού προγράμματος των Δημοσίων Σχολείων εφ’ όσον και τα μαθήματα και το σύνολον της εν εκάστω των σχολείων τούτων διδασκομένης εξ εκάστου μαθήματος ύλης είναι τα αυτά και ουχί ολιγώτερα προς τα οριζόμενα δια τα αντίστοιχα δημόσια σχολεία. β) Ομοίως επιτρέπεται δι’ αμφότερα τα εν τω Εθνικώ Εκπαιδευτηρίω Αναβρύτων λειτουργούντα σχολεία, παρέκκλισις από των εκάστοτε δια Διατάγματος οριζομένων σχολικών περιόδων, προθεσμιών, των παντός είδους γραπτών εξετάσεων και από των εκάστοτε ισχυόντων εν τοις Δημοσίοις Σχολείοις περί του τρόπου βαθμολογίας και της προαγωγής των μαθητών. γ) Τα Θρησκευτικά, η Ελληνική Γλώσσα, η Πατριδογνωσία, η Ελληνική Ιστορία, η Γεωγραφία των Ελληνικών Χωρών και η Αγωγή του Πολίτου θα διδάσκωνται πάντως εις τας τακτικάς τάξεις του Εθνικού Εκπαιδευτηρίου Αναβρύτων ελληνιστί και υπό Ελλήνων καθηγητών εχόντων τα υπό των κειμένων νόμων οριζόμενα προσόντα ως και οι εις τας αντιστοίχους τάξεις των δημοσίων σχολείων διδάσκοντες ταύτα, τα δε λοιπά μαθήματα δύνανται να διδάσκωνται και εις την Αγγλικήν ή την Γαλλικήν γλώσσαν υπό Ελλήνων ή ξένων καθηγητών. δ) Εις πάντα τα εν τω Εθνικώ Εκπαιδευτηρίω λειτουργούντα σχολεία η Αγγλική γλώσσα θεωρείται εκ των πρωτευόντων μαθημάτων. ΄Αρθρον 4 α) Υπεύθυνος δια την εφαρμογήν του συστήματος διαπαιδαγωγήσεως και εκπαιδεύσεως ως και δια την εν γένει λειτουργίαν του Εθνικού Εκαπιδευτηρίου Αναβρύτων είναι ο Γενικός Διευθυντής, ο οποίος διορίζεται και παύεται κατόπιν αποφάσεως του Εθνικού Ιδρύματος, ούτος δύναται να είναι και ξένης υπηκοότητος. Παρά τω Εθνικώ Εκπαιδευτηρίω Αναβρύτων συνιστώνται αι κάτωθι θέσεις διδακτικού προσωπικού προσαυξανομένων ισαρίθμως των οργανικών θέσεων των οριζομένων υπό του Ν.Δ.1871/42 σχολείων Μ. Εκπαιδεύσεως α) ενός Διευθυντού των σπουδών πτυχιούχου μιας των Καθηγητικών σχολών του Πανεπιστημίου Αθηνών-Θεσσαλονίκης, β) τεσσάρων πρωτοβαθμίων φιλολόγων καθηγητών, γ) ενός πρωτοβαθμίου Καθηγητού των Φυσικών, ε) ενός Πρωτοβαθμίου καθηγητού των Θρησκευτικών, στ) ενός β/θμίου Καθηγητού των Φυσικών ή Μαθηματικών, ζ) ενός της Αγγλικής γλώσσης, η) ενός καθηγητού ή διδασκάλου της Γαλλικής γλώσσης, θ) ενός διδασκάλου της Ωδικής, ι) ενός Καθηγητού ή διδασκάλου των Τεχνικών μαθημάτων, ια) ενός Καθηγητού της Σωματικής Αγωγής, ομοίως δε και αι θέσεις λειτουργών Στοιχειώδους Εκπαιδεύσεως κατά τρεις δημοδιδασκάλους δια τας τάξεις του προκαταρτικού σχολείου.  β) Προς διδασκαλίαν της Αγγλικής ή και της Γαλλικής γλώσσης δύνανται να προσλαμβάνωνται ειδικά πρόσωπα επί συμβάσει συναπτομένη μεταξύ αυτών και του Εθνικού Ιδρύματος. γ) Εις την θέσιν του Καθηγητού της Σωματικής Αγωγής δύναται κατόπιν προτάσεως του Εθνικού Ιδρύματος να τοποθετηθή δια διορισμού ή μεταθέσεως και Νομαρχιακός Επιθ/τής της Σωματικής Αγωγής επί τω ω νυν κέκτηται βαθμώ. δ) Αι αποδοχαί εν γένει του Γενικού Διευθυντού του Εθνικού Εκπαιδευτηρίου Αναβρύτων θα βαρύνωσι τον προϋπολογισμόν του Εθνικού Ιδρύματος. Το διδακτικόν προσωπικόν  του Εθνικού Εκπ/ρίου Αναβρύτων, κέκτηται την ιδιότητα του Δημοσίου υπαλλήλου αι δε αποδοχαί αυτού βαρύνουσι το Κρατικόν Πρ/σμόν και υπόκεινται εις τας περί Μ.Τ.Π.Υ. κλπ. κρατήσεις. Διάφορα Γυμνάσια & Λύκεια 32.Δ.ι.16 ε) Το εξ Ελλήνων υπηκόων διδακτικόν προσωπικόν διορίζεται, μετατίθεται, προάγεται και τιμωρείται κατά τας κειμένας περί Δημοσίων Εκπαιδευτικών λειτουργών διατάξεις δια Β.Δ. εκδιδομένου υπό του Υπουργού των Θρησκευμάτων και Εθνικής Παιδείας προτάσει της Εκτελεστικής Επιτροπής του Εθνικού Ιδρύματος. στ) Προς πληρεστέραν εφαρμογήν του συστήματος εκπαιδεύσεως του Εθνικού Εκπαιδευτηρίου Αναβρύτων το Εθνικόν ΄Ιδρυμα δύναται να προσλαμβάνει και έτερον διδακτικόν προσωπικόν επί πλέον του ως άνω οριζομένου, το οποίον θα αμείβεται εκ των εσόδων του Εθνικού Ιδρύματος. ΄Αρθρον 5. Προς πλήρωσιν των κενών θέσεων του Εθνικού Εκπαιδευτηρίου Αναβρύτων δύναται ν’ αποσπώνται εκπαιδευτικοί λειτουργοί εκ των υπηρετούτων εις τα Σχολεία τα υπαγόμενα εις αρμοδιότητα του Υπουργείου της Εθνικής Παιδείας και των Θρησκευμάτων, προτάσει της Εκτελεστικής Επιτροπής του Εθνικού Ιδρύματος. ΄Αρθρον 6. Πάσα λεπτομέρεια δια την εφαρμογήν του παρόντος κανονισθήσεται δια Β.Δ. εκδιδομένου υπό του Υπουργού Θρησκευμάτων και Εθνικής Παιδείας, προτάσει του Εθνικού Ιδρύματος. ΄Αρθρον 7. Τα της λειτουργίας του παρά τω Εθνικώ Εκπαιδευτηρίω Αναβρύτων οικοτροφείου καθορισθήσονται δι’ ιδίου κανονισμού συντασσομένου υπό του Εθνικού Ιδρύματος. ΄Αρθρον 8. Δια κοινής αποφάσεως καθ’ έκαστον σχολικόν έτος εκδιδομένης υπό των επί των Οικονομικών και Θρησκευμάτων και Εθνικής Παιδείας Υπουργών δύναται να επιβληθή εις τους μαθητάς του Εθνικού Εκπαιδευτηρίου Αναβρύτων εισφορά υπέρ του Δημοσίου ης το ποσόν ορίζεται δια της αυτής αποφάσεως. 